Անճոռնի ես

«Անճոռնի ես» (), ամերիկյան լիամետրաժ անիմացիոն ֆիլմ, որն արտադրվել է «Universal Studios» ստուդիայի կողմից՝ 2010 թվականի հուլիսին։ Առաջին անգամ մուլտֆիլմը ցուցադրվել է Ռուսաստանում` 2010 թվականի հուլիսի 8-ին։ Հաջորդ օրը` հուլիսի 9-ին, ֆիմի պրեմիերան պաշտոնապես տեղի ունեցավ Ամերիկայի Միացյալ Նահանգներում։

Դրանից հետո մուլտֆիլմը լայնորեն տարածվեց Ուկրաինայում (հուլիսի 15), Ավստրալիայում (հուլիսի 24), Գերմանիայում (սեպտեմբերի 30), Վրաստանում (հոկտեմբերի 7) և Հունաստանում (նոյեմբերի 25)։ Ֆիլմը ցուցադրվել է նաև Կանադայում, Բրազիլիայում, Իտալիայում, Թուրքիայում, Հարավաֆրիկյան Հանրապետությունում (ՀԱՀ), Լեհաստանում և այլ երկրներում։

Սյուժե 
Մուլտֆիլմը սկսում է նրանով, որ Եգիպտոս գնացած զբոսաշրջիկներն ականատես են լինում, թե ինչպես է Քեոփսի բուրգը թսկում։ Մուլտֆիլմի գլխավոր հերոսը չարագործ Գրյու անունով մի մարդ է։ Գրյուն և իր ընկերները մշտապես եղել են մրցակցության մեջ, թե ով կարող է ավելի շատ չարագործություններ կատարել և դժբախտություններ պարգևել մարդկանց։

Շատ չարագործություններ կատարելուց հետո, արդեն այդ խումբը գրեթե անելիքներ չուներ։ Այդ պարագայում Գրյուի մտքով մի շատ հետաքրքիր չարագործություն է անցնում և Գրյուն որոշում է Տիեզերքից փոքրացնել լուսինը և մարդկանցից գումար պահանջել լուսնի վերադարձի համար։ Նա հիշում է, որ մի բնակավայրում պահվում է մարմինները փոքրացնող հատուկ մեխանիզմ, որով և Գրյուն կարող է կատարել իր չարագործությունը։ Նա ուղևորվում է այդ վայրը և այնտեղից գողանում սարքը։ Պարզվում է, որ նրա գլխավոր հակառակորդը՝ Վեկտորը ևս այդ մտադրությունը ուներ և երկու չարագործները այդ սարքի համար կռվի են բռնկվում։ Ի վերջո, Վեկտորը ավելի խելացի է գտնվում և կարողանում է տանել այդ սարքը։

Գրյուն բարկացած վերադառնում է տուն և պլաններ մշակում, թե ինչպես կարող է գողանալ իրերը փոքրացնող սարքը Վեկտորի մոտից։ Հենց այդ պահին դուռը թակում են երեք փոքրիկ, նուրբ, գեղեցիկ աղջիկներ՝ Մարգոն, Էդիտը և Ագնեսը։ Նրանք վաճառում էին թխվածքաբլիթ և Գրյուն տեսնելով, թե ինչպես են աղջիկները ներս սողոսկում դեպի սենյակ, նրա մտքով մի շատ լավ միտք է անցնում։ Պարզվում է, որ այդ աղջնակները մանկատնից են և Գրյուն հաջորդ օրը որդեգրում է նրանց։

Հենց նույն օրը Գրյուն և երեք աղջիկները փորձում են ներթափանցել Վեկտորի տուն։ Գրյուի միայնակ փորձերը մշտապես ձախողվում են, սակայն երեք աղջնակները կարողանում են հեշտությամբ ներթափանցել Վեկտորի տուն և գողանալ այդ սարքը։ Այդ ժամանակ Վեկտորը գտնվում էր իր հանգստի վայրում՝ շնաձկան ակվարիումի մոտ։ Դրանից հետո Գրյուն և աղջնակները հասնելով տուն զվարճանում են։ Գրյուն գնալով հասկանում է, որ սկսել է կապվել աղջիկների հետ։ Հետո Գրյուն փոքրեցնում է լուսինը և պահում բնակարանում։

Այս ամենի մասին տեղեկանում է մանկատան ղեկավարը, որտեղից Գրյուն որդեգրել էր աղջիկներին։ Տնօրենը գալիս է և աղջիկներին հետ վերցնում Գրյուից և տանում մանկատուն։ Գրյուն կարոտում է աղջիկներին և հիշում, որ աղջիկները պարի դաս ունեն։ Նա գնում է պարի խմբակ և տեսնում, որ ուղերձ ունի։ Ուղերձի հեղինակը Վեկտորն էր և նա ասում էր, որ եթե չվերադարձնի այդ սարքը, աղջիկներին հետ չի ստանա։ Նույն պահին Գրյուն վերցնում է այդ սարքը, գնում և հանձնում է Վեկտորին։ Վեկտորը սարքը ստանալով ևս չի հանձնում աղջիկներին և թեժ պայքար է ընթանում և լուսինը գնալով սկսում է մեծանալ։ Լուսինը հեռանում է Երկրից, իսկ Վեկտորը մնում է լուսնի վրա։

Կերպարներ 
 Գրյու Ֆելոնիուս Մաքսոն - գլխավոր հերոսը և մասնագիտացված չարագործ, իսկ ֆիլմի վերջում՝ բարի և ընկերասեր անձնավորություն։ Մարգոյի, Էդիտի և Ագնեսի խնամակալը։
 Դոկտոր Նաֆերիո - Ծեր գյուտարար և Գրյուի խորհրդատուն։
 Վեկտոր (իրական անուն - Վեկտոր Պերնիկս) - Գրյուի գլխավոր հակառակորդ չարագործը և Միստր Պերկինսի որդին։ Առանձնակի սեր ունի ծովային գազանների, մասնավորապես շնաձկների նկատմամբ։
 Մարլենա - Գրյուի մայրը, ոչ այնքան չար տիկին։ Հետաքրքրվում է կարատեով։
 Միստր Պերկինս - Հսկայական գեր մարդ։ Չարագործների հանձնախմբի ղեկավարը։
 Միսս Հետտի - Երեք աղջիկների մանկատան տնօրենը։
 Մարգո - երեք քույրերից ավագը և ամենակազմակերպվածը, ով կրում է ակնոցներ։
 Էդիտ - երեք քույրերից միջինը, ով նրանցից ամենապոզիտիվն է։ Մշտապես հագնում է վարդագույն հագուստներ և սարսափ ժանրի սիրահար է։
 Ագնես - Քույրերից ամենակրտսերը։ Սիրում է միաեղջյուրներին և հեքիաթային հերոսներին։
 Մինիոններ ( - Մինիոնները չարագործների դեղին օգնականներն են, ովքեր գոյություն ունեն վաղնջական ժամանակներից և զարգացման արդյունքում միաբջիջ օրգանիզմներից վերածվել են կենդանի օրգանիզմների, որոնց նպատակը մեկն է՝ ծառայել ամենափառասեր չարագործներին։

Ձայնագրություն 
 Սթիվ Կարել, Գրյու
 Ջեյսոն Սիգել, Վեկտոր
 Ռասել Բրենդ, դոկտոր Նեֆարո
 Ջուլի Էնդրյուս, Գրյուի մայրը
 Ուիլլ Առնետ, Պարոն Պերկինս
 Քրիստեն Ուիգ, տիկին Հետտի
 Միրինդա Կոսգրոուվ, Մարգո
 Դանա Գայներ, Էդիտ
 Էլսի Ֆիշեր, Ագնես
 Դեննի ՄակԲրայդ, Ֆրեդ ՄակԴեյն

Մրցանակներ 
 2010 թվականին «Satellite Awards»-ում ամենալավ անիմացված ֆիլմ։
 2010 թվականին Teen Choice Awards-ում ամենալավ ամառային ֆիլմ։
 2011 թվականին «Ոսկե գլոբուս»-ում ամենալավ անիմացված ֆիլմ։

Երաժշտություն 
«Անճոռնի ես» մուլտֆիլլմի հիմնական երաժշտության կատարողը համարվում է ամերիկացի երգիչ Ֆարել Վիլյամսը։ 2010 թվականի հուլիսի 6-ին լույս տեսավ մուլտֆիլմում հնչող հիմնական երաժշտությունը, որը կոչվում էր Despicable Me: Original Motion Picture Soundtrack:

Ծանոթագրություններ

Արտաքին հղումներ 
 
 ինչպես է ստեղծվել «Անճոռնի ես» մուլտֆիլմը 
 Ֆիլմի մասին

Ամերիկյան մուլտֆիլմեր
2010 մուլտֆիլմեր
Համակարգչային անիմացիոն ֆիլմեր
Ամերիկյան ֆիլմեր
Ամերիկյան եռաչափ ֆիլմեր
Անգլերեն ֆիլմեր
2010 ֆիլմեր
Ամերիկյան ընտանեկան ֆիլմեր
3D մուլտֆիլմեր
Ամերիկյան կինոկատակերգություններ
Universal Pictures ֆիլմեր
Ամերիկյան քրեական կինոկատակերգություններ